stanford-oval/wikipedia huggingface dataset:
אלכסנדרה גוריאצ'קינה
הישגים בולטים > במסגרת אישית

2007 - זכתה במדליית כסף בתחרות לבנות עד גיל 9 באליפות העולם לבתי ספר שנערכה ביוון, לאחר שצברה 7 נקודות מ-9 אפשריות
2008 - זכתה במדליית זהב באליפות העולם לילדות עד גיל 10, שנערכה בווייטנאם, לאחר שצברה 9 נקודות מ-11 אפשריות
2009 - זכתה במדליית כסף באליפות אירופה לנערות עד גיל 12, שנערכה בפרמו שבאיטליה, לאחר שצברה 7 נקודות מ-9 אפשריות
2009 - זכתה במדליית ארד באליפות העולם לנערות עד גיל 12, שנערכה בטורקיה, לאחר שצברה 8.5 נקודות מ-11 אפשריות
2010 - זכתה במדליית זהב באליפות אירופה לנערות עד גיל 12, שנערכה בבאטומי שבגאורגיה, לאחר שצברה 8 נקודות מ-9 אפשריות
2011 - זכתה במקום ראשון בתחרות לזכר אלופת העולם השנייה, לודמילה רודנקו('אנ), שנערכה בסנט פטרבורג שברוסיה לאחר שצברה 7.5 נקודות מ-9 אפשריות ומד הכושר הביצועי (פרפורמנס) שלה היה 2441 נקודות
2011 - זכתה במדליית זהב באליפות אירופה לנערות עד גיל 14, שנערכה בבולגריה, לאחר שצברה 7.5 נקודות מ-9 אפשריות
2011 - זכתה במדליית זהב באליפות העולם לנערות עד גיל 14, שנערכה בגויאס שבברזיל, לאחר שניצחה בכל תשעת משחקיה
2012 - זכתה במקום ראשון בתחרות בחרקוב שבאוקראינה, לאחר שצברה 7 נקודות מ-9 אפשריות
2012 - זכתה במדליית זהב באליפות אירופה לנערות עד גיל 18, שנערכה בפראג שבצ'כיה, לאחר שצברה 7.5 נקודות מ-9 אפשריות
2012 - זכתה במדליית זהב באליפות העולם לנערות עד גיל 18, שנערכה במריבור שבסלובניה, לאחר שצברה 9.5 נקודות מ-11 אפשריות ומד הכושר הביצועי שלה היה 2486
2012 - זכתה בגמר גביע רוסיה לנשים
2012 - זכתה במדליית ארד באליפות רוסיה עד גיל 20 המשותפת לנערים ונערות
2013 - זכתה במדליית זהב באליפות העולם לנערות עד גיל 20, לאחר שצברה 10.5 נקודות מ-13 אפשריות
2014 - זכתה בפעם השנייה ברציפות במדליית זהב באליפות העולם לנערות עד גיל 20, שנערכה בפונה שבהודו, לאחר שצברה 11 נקודות מ-13 אפשריות
2015 - הצטיינה באליפות אירופה, שנערכה בירושלים, והשיגה ציון לדרגת אמן בינלאומי. בין היתר, ניצחה שני רבי אמנים ומד הכושר הביצועי שלה היה 2554 נקודות
2015 - זכתה בשנית בגמר גביע רוסיה לנשים
2015 - זכתה באליפות רוסיה לנשים שנערכה בסיביר, לאחר שצברה 8 נקודות מ-11 אפשריות
2015 - סיימה במקום שלישי באליפות רוסיה לנשים בשחמט מהיר, לאחר שצברה 8 נקודות מ-11 אפשריות
2016 - סיימה במקום שני באליפות רוסיה לנשים בשחמט מהיר, לאחר שצברה 8 נקודות מ-10 אפשריות
2017 - זכתה במדליית כסף באליפות אירופה לנשים (לאחר ננה דזאגנידזה), לאחר שצברה 8 נקודות מ-11 אפשריות ומד הכושר הביצועי שלה היה 2576 נקודות
2017 - זכתה בפעם השנייה באליפות רוסיה לנשים שנערכה בסנט פטרבורג, לאחר שצברה 7 נקודות מ-11 אפשריות וניצחה בגמר בשובר שוויון את נטליה פוגונינה
2018 - סיימה במקום השלישי באליפות העולם לנשים, שנערכה בסנט פטרסבורג, שברוסיה.
2019 - זכתה בתחרות המועמדות והעפילה לדו-קרב על אליפות העולם לנשים.
2020 - הפכה לסגנית אלופת העולם לנשים, לאחר ששלב המשחקים בקצב רגיל בדו-קרב מול אלופת העולם המכהנת, יו ונג'ון, הסתיים בשוויון 6:6 ניצחה הסינית בדו-קרב במשחקים בקצב מהיר.
הישגים בולטים > במסגרת קבוצתית

2013 - הייתה חברה בנבחרת רוסיה, שזכתה במדליית כסף באליפות אירופה לנבחרות נשים, שנערכה בוורשה שבפולין. גוריאצ'קינה צברה 2.5 נקודות מ-5 אפשריות
2015 - הייתה חברה בנבחרת רוסיה, שזכתה במדליית כסף באליפות העולם לנבחרות נשים, שנערכה בצ'נגדו שבסין. גוריאצ'קינה צברה 5 נקודות מ-9 אפשריות
2015 - באליפות אירופה לנבחרות נשים, שנערכה ברייקיאוויק שבאיסלנד, הייתה לאחת ממצטיינות התחרות, ושותפה לזכיית רוסיה במדליית זהב. צברה 7 נקודות מ-8 אפשריות, ניצחה בין היתר את אלופת העולם לשעבר, אנה אושנינה, והביצוע התחרותי שלה היה 2668
2015 - הייתה שותפה לזכיית נבחרת רוסיה במדליית כסף באליפות העולם לנבחרות נשים, שנערכה בצ'נגדו, שברפובליקה העממית של סין.
2017 - הייתה חברה בנבחרת רוסיה, שזכתה במדליית כסף באליפות אירופה לנבחרות נשים, שנערכה ביוון. גוריאצ'קינה צברה 3 נקודות מ-5 אפשריות.
2017 - הייתה שותפה לזכיית נבחרת רוסיה במדליית כסף באליפות העולם לנבחרות נשים, שנערכה בחנטי-מנסיסק, שברוסיה.
קבלת דרגות בינלאומיות

2009 - אמן פיד"ה לנשים
2011 - בגיל 13, אמן בינלאומי לנשים
2012 - בגיל 14, רב-אמן לנשים
2018 - רב-אמן (כללי).
תחרות לדוגמה בה השתתפה

אליפות אירופה בשחמט 2015
השתתפות באולימפיאדות השחמט

פרק זה טעון עדכון. אנא תרמו לוויקיפדיה . ייתכן שתמצאו פירוט בדף השיחה.
אלכסנדרה גוריאצ'קינה ייצגה את מדינתו ב-2 אולימפיאדות שחמט.
| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
| שנה | לוח | מד כושר | נקודות | תוצאות |  % | מקום |
| 2016 | 3 | 2475 | 4.5 מ-9 | 2+ 5= 2- | 50.0 | 4 קבוצתי 1 אישי |
| 2018 | 2 | 2535 | 6.5 מ-9 | 5+ 3= 1- | 72.2 | 4 קבוצתי, 3 אישי |
הערות שוליים

↑  אלכסנדרה גוריאצ'קינה הפכה לרב-אמן לנשים בגיל 13, באתר צ'סדום, 16 במאי 2012 (באנגלית)
↑  כוכבי שחמט עולמיים - אלכסנדרה גוריאצ'קינה, באתר chess.com
↑  טבלת התוצאות של התחרות לבנות עד גיל 9 באליפות העולם לבתי ספר בשנת 2007, באתר צ'סרזלטס (באנגלית)
↑  טבלת התוצאות של אליפות העולם לילדות עד גיל 10 בשנת 2008,  באתר צ'סרזלטס (באנגלית)
↑  טבלת התוצאות של אליפות אירופה לנערות עד גיל 12 בשנת 2009, באתר צ'סרזלטס (באנגלית)
↑  טבלת התוצאות של אליפות העולם לנערות עד גיל 12 בשנת 2009,  באתר צ'סרזלטס (באנגלית)
↑  טבלת התוצאות של אליפות אירופה לנערות עד גיל 12 בשנת 2010, באתר צ'סרזלטס (באנגלית)
↑  תחרות לזכרה של ליודמילה רודנקו הסתיימה בניצחונה של אלכסנדרה גוריאצ'קינה, באתר צ'סבייס, 9 במאי 2011 (באנגלית)
↑  טבלת התוצאות של אליפות אירופה לנערות עד גיל 14, בשנת 2011, באתר צ'סרזלטס (באנגלית)
↑  טבלת התוצאות של אליפות העולם לנערות עד גיל 14, בשנת 2011, באתר צ'סרזלטס (באנגלית)
↑  טבלת התוצאות של אליפות אירופה לנערות עד גיל 18, בשנת 2012, באתר צ'סרזלטס (באנגלית)
↑  טבלת התוצאות של אליפות העולם לנערות עד גיל 18, בשנת 2012, באתר צ'סרזלטס (באנגלית)
↑  אליפות העולם לנוער: יאנגי וגוריאצ'קינה זכו בזהב, באתר צ'סבייס, 27 בספטמבר 2013 (באנגלית)
↑  רם סופר, אלכסנדרה גוריאצ'קינה אלופת העולם לנוער, באתר האיגוד הישראלי לשחמט, 21 באוקטובר 2014
↑  טבלת התוצאות של אליפות אליפות אירופה ליחידים 2015, באתר צ'סרזלטס (באנגלית)
↑  ישראל שרנצל, תחבולות תוצרת רוסיה, באתר הארץ, 27 באוגוסט 2015
↑  טבלת התוצאות של אליפות רוסיה לנשים בשחמט מהיר, בשנת 2015, באתר צ'סרזלטס (באנגלית)
↑  טבלת התוצאות של אליפות רוסיה לנשים בשחמט מהיר, בשנת 2016, באתר צ'סרזלטס (באנגלית)
↑  טבלת התוצאות של אליפות אירופה לנשים בשנת 2017, באתר צ'סרזלטס (באנגלית)
↑  טבלת התוצאות של אלכסנדרה גוריאצ'קינה באליפות אירופה לנבחרות נשים 2013, באתר צ'סרזלטס (באנגלית)
↑  טבלת התוצאות של אלכסנדרה גוריאצ'קינה באליפות העולם לנבחרות נשים 2015, באתר צ'סרזלטס (באנגלית)
↑  טבלת התוצאות של אלכסנדרה גוריאצ'קינה באליפות אירופה לנבחרות נשים 2015, באתר צ'סרזלטס (באנגלית)
↑  טבלת התוצאות של אלכסנדרה גוריאצ'קינה באליפות אירופה לנבחרות נשים 2017, באתר צ'סרזלטס (באנגלית)
↑  http://www.olimpbase.org/2016w/2016rus.html
↑  http://chess-results.com/tnr368909.aspx?lan=1&art=20&fed=RUS&flag=30
אנדרטת השלום (ירושלים)

| --- | --- |

 מידע כללי
 פַּסל:  יגאל תומרקין
 תאריך יצירה:  1966
 טכניקה וחומרים:  אבן וברזל
 נתונים על היצירה
 מיקום:  דרך חברון ירושלים
 קואורדינטות:  31°46′12″N 35°13′34″E﻿ / ﻿31.769916666667°N 35.226055555556°E﻿ / 31.769916666667; 35.226055555556
  (למפת ירושלים מוגדלת) אנדרטת השלום(למפת ירושלים רגילה) אנדרטת השלום(למפת הרי ירושלים רגילה) אנדרטת השלום(למפת הרי ירושלים מוגדלת) אנדרטת השלום
 
"אנדרטת השלום" או "אנדרטה לשלום" הוא פסל מאת האמן הישראלי יגאל תומרקין הניצב בירושלים.
היסטוריה

"אנדרטת השלום" נוצרה על ידי תומרקין בשנת 1966, יחד עם המהנדס שמעון ירון, ביוזמת פעיל השלום אייבי נתן. באותה עת שכן האתר בצמוד לקו הגבול בין ירושלים המזרחית והמערבית ואייבי נתן ביקש לקדם באמצעותה את מאמצי השלום. עלות הקמתה הייתה 27 אלף ל"י, 16 אלף ל"י נתרמו בערב הופעות מיוחד, שהוקדש למטרה זו בהיכל התרבות בתל אביב, ואת יתרת הסכום תרם אייבי נתן. האנדרטה נחנכה ב-28 באוקטובר 1966, לאחר "צעדת שלום" שיצאה מהכפר אבו גוש ובה השתתפו כמה עשרות. את טקס הנחה השחקן אורי זוהר וכן נשאו בו דברים חברי הכנסת שולמית אלוני וויקטור שם-טוב.
בשנת 1986 הוקם בסמוך לאנדרטה גשר להולכי רגל, המוביל לסינמטק ירושלים מעל דרך חברון. הגשר הוקם לאחר תלונות של באי הסינמטק על הסכנה בחציית הכביש הסואן במקום זה.
תיאור

הפסל בנוי מאבן שנחצבה באזור שבטה ועוצבה כמעין אובליסק או עמוד ניצחון. האבן ניצבת על בסיס עשוי ברזל. על האבן חקוקה הכתובת "וכתתו חרבותם לאתים וחניתותיהם למזמרות. לא ישא גוי אל גוי חרב ולא ילמדו עוד מלחמה", הלקוחה מחזון אחרית הימים בספר ישעיהו, בשפה העברית והערבית. בנוסף, תומרקין בחר להדגיש מוטיב זה באמצעות שיבוץ חלקי נשק וחלקי כלי עבודה חקלאית המשובצים משני עברי הבסיס.
ההיסטוריונית של האמנות רונית שטיינברג טענה כי העובדה כי האבן עצמה נעדרת דימויים, מדגישה את הסמליות שבעבודה ואת העובדה כי אין היא מסמלת "מנצחים ומנוצחים אלא כמיהה לדו-קיום ולהימנעות ממלחמה".
הערות שוליים

1 2  גם חיילי הלגיון חזו בטקס חנוכת אנדרטת השלום בבירה, על המשמר, 30 באוקטובר 1966
↑  אנדרטת שלום של אייבי נתן הוצבה בירושלים, למרחב, 30 באוקטובר 1966
↑  שחר אילן, גשר על כביש סוער - מעל כביש דרך חברון יוקם גשר, שיחבר את רחבת הסינמטק והגבעה שממול, כל העיר, 4 באוקטובר 1985
↑  שחר אילן, בטיחות - ברוכים הבאים למסלול המוות, כל העיר, 22 בפברואר 1985
↑  ראו:אנדרטת השלום באתר עיריית ירושלים
| יגאל תומרקין |
| --- | --- | --- |
| פיסול | שעון בארוקי (1957) • דיוקן האמן כלוחם צעיר (1965) • דיוקן האמן כפילוקטטס צעיר (1966) • אנדרטת השלום (1966) הכניסיני תחת כנפך (1966) • הוא הלך בשדות (1967) • סדרת האסטרונאוטים • מצפור ערד (1968) • קצבים (1969-1968) • עידן המדע (1969) • מלנכוליה (פסל) (1972) • גן שעוני השמש (1972) • התרחשויות (1972) • קיר רפלקטיבי (1978-1975) • השיר על האדמה (1978) • מחווה לרוברט קאפה (1985) • שבת של מכשפות (1988) • ?Macht Arbeit Frei ‏(1992) • שבעת עמודי החכמה שלי (1992) |  |
| ציור והדפס | פאניקה אודות מכנסיים (1961) • דיוקן עצמי 1975 (1975) • פייטה, פייר פאולו פאזוליני (1979) • קרב העיוורים והחזירה - להיינריך פון קלייסט (1979) • מחווה לקולנוע (1979) • שר היער - מחווה למישל טרונייה (1986-1985) • סוס העץ מיכאל (1987) |  |
| אנדרטאות | ביג צ'יף (1968) • אנדרטת הבקעה (1972) • אנדרטה לנופלים (אשקלון) (1972) • אנדרטה לשואה ולתקומה (1975) • אנדרטה לזכר חללי המשחתת אילת (1994) |  |
אנדרטת השחרור 1982

| --- | --- |

 מידע כללי
 סוג:  אנדרטה 
 על שם:  הכוחות הבריטים שלחמו במלחמת פוקלנד
 מיקום:  סטנלי 
 מדינה:  איי פוקלנד 
 הקמה ובנייה
 תקופת הבנייה:  1982 – 14 ביוני 1984
 תאריך פתיחה רשמי:  14 ביוני 1984 
 אדריכל:  ג'רלד דיקסון
 קואורדינטות:  51°41′29″S 57°52′02″W﻿ / ﻿51.691388888889°S 57.867222222222°W﻿ / -51.691388888889; -57.867222222222
  (למפת איי פוקלנד מוגדלת) סטנלי גוז גרין פורט הווארד אי פוקלנד המזרחי אי פוקלנד המערבי האוקיינוס האטלנטיאנדרטת השחרור 1982(למפת איי פוקלנד רגילה) סטנלי גוז גרין פורט הווארד אי פוקלנד המזרחי אי פוקלנד המערבי האוקיינוס האטלנטיאנדרטת השחרור 1982
 
אנדרטת השחרור 1982 היא אנדרטה בעיר סטנלי, בירת איי פוקלנד. היא הוקמה לכבוד הכוחות הבריטים ששחררו את האיים מכיבוש ארגנטינאי במהלך מלחמת פוקלנד, ולזכר החללים הבריטים שנפלו במלחמה זו.
האנדרטה

האנדרטה ניצבת לפני בניין המזכירות, אחד ממבני הממשל בעיירה, ומשקיפה על נמל סטנלי. היא מורכבת מאובליסק הניצב בתוך רחבה מרוצפת, שמאחוריו חומת אבן קשתית. על גבי חזית האובליסק נקבע סמל איי פוקלנד וסביבו זר עלי דפנה. מתחתיהם חרותה באותיות מוזהבות הכתובת: לזיכרון אלה אשר שחררו אותנו, ומתחת: 14 ביוני 1982. על גבי האובליסק מוצבת דמות ארד של בריטניה, שהיא האנשה של בריטניה הגדולה. על גבי צידי האובליסק וחזיתו האחורית חרותה רשימת היחידות של הצי, הצבא וחיל האוויר של בריטניה שנטלו חלק במלחמה. על גבי חומת האבן מאחורי האובליסק קבוע תבליט ובו מראות מימי המלחמה. משני צידי התבליט קבועים על גבי החומה עשרה לוחות ועליהם שמות 255 החללים הבריטים במלחמה, בחלוקה לזרועות שאליהן השתייכו.
האנדרטה תוכננה על ידי האדריכל יליד האיים ג'רלד דיקסון (Gerald Dixon). דמות הארד של בריטניה עוצבה על ידי דייוויד נוריס (David Norris). הכספים להקמת האנדרטה נאספו על ידי תושבי האיים.
האנדרטה נחנכה על ידי מושל האיים סר רקס האנט, ביום השחרור, 14 ביוני 1984, במלאת שנתיים לסיום המלחמה הקרקעית באיים. טקסי זיכרון נערכים באתר מדי שנה ב-14 ביוני וכן ביום הזיכרון של בריטניה בחודש נובמבר.
ב-2015, כשנתיים לאחר מותה של מרגרט תאצ'ר, שהייתה ראש ממשלת בריטניה במהלך המלחמה, הוצב פסל ראש שלה בסמוך לאנדרטה.
האנדרטה הופיעה על גבי מטבעות זיכרון וחותמות דואר שהופקו על ידי ממשלת איי פוקלנד.
ראו גם

בית הקברות הצבאי סן קרלוס
הערות שוליים

↑    Agency, ‏Margaret Thatcher statue unveiled in the Falklands, The Telegraph, 11 January 2015
אליפות המדינות הנורדיות בכדורגל נשים

| --- | --- |
 ענף:  כדורגל
 תאריך ייסוד:  1974
 תאריך פירוק:  1982
 מספר מתמודדים:  4
 מדינות משתתפות:  דנמרק דנמרק נורווגיה נורווגיה פינלנד פינלנד שוודיה שוודיה
 יבשת:  צפון אירופה
 זוכה אחרון/נה:   דנמרק
 הכי הרבה זכיות:   שוודיה (5 זכיות)
 
אליפות המדינות הנורדיות בכדורגל נשים (באנגלית: Women's Nordic Football Championship) הייתה תחרות כדורגל נשים בינלאומית בהשתתפות נבחרות הכדורגל של המדינות הנורדיות שנערכה בין השנים 1974 ל-1982. בתחרות הראשונה שהתקיימה השתתפו רק נבחרות הכדורגל של דנמרק, פינלנד ושוודיה, וב-1978 הצטרפה אליהן גם נבחרת נורווגיה, שהוקמה בשנה זו. הנבחרות של איי פארו ואיסלנד מעולם לא לקחו חלק בטורניר.
מבנה הטורניר

באליפות זו לא נערכו משחקי נוקאאוט. הוחלט שכל הנבחרות ישחקו אחת נגד השנייה במתכונת של בית אחד, והנבחרת שתסיים את הבית עם המאזן הטוב ביותר תזכה בגביע. במקרה של שוויון במספר הנקודות בין כמה נבחרות, דירוגן היה נקבע לפי הפרש השערים הכללי.
תוצאות הטורנירים

| שנה | מארחת | אלופה | סגנית | מקום שלישי | מקום רביעי |
| --- | --- | --- | --- | --- | --- |
| 1974 | פינלנד   פינלנד | דנמרק   דנמרק | שוודיה   שוודיה | פינלנד   פינלנד | רק שלוש נבחרות השתתפו |
| 1975 | דנמרק   דנמרק | דנמרק   דנמרק | שוודיה   שוודיה | פינלנד   פינלנד | רק שלוש נבחרות השתתפו |
| 1976 | שוודיה   שוודיה | דנמרק   דנמרק | שוודיה   שוודיה | פינלנד   פינלנד | רק שלוש נבחרות השתתפו |
| 1977 | פינלנד   פינלנד | שוודיה   שוודיה | דנמרק   דנמרק | פינלנד   פינלנד | רק שלוש נבחרות השתתפו |
| 1978 | דנמרק   דנמרק | שוודיה   שוודיה | דנמרק   דנמרק | פינלנד   פינלנד | נורווגיה   נורווגיה |
| 1979 | נורווגיה   נורווגיה | שוודיה   שוודיה | דנמרק   דנמרק | פינלנד   פינלנד | נורווגיה   נורווגיה |
| 1980 | שוודיה   שוודיה | שוודיה   שוודיה | דנמרק   דנמרק | נורווגיה   נורווגיה | פינלנד   פינלנד |
| 1981 | פינלנד   פינלנד | שוודיה   שוודיה | פינלנד   פינלנד | דנמרק   דנמרק | נורווגיה   נורווגיה |
| 1982 | דנמרק   דנמרק | דנמרק   דנמרק | שוודיה   שוודיה | נורווגיה   נורווגיה | פינלנד   פינלנד |
שיאים כלליים

מספר הכיבושים הרב ביותר לנבחרת:  דנמרק, 48
מספר הספיגות הרב ביותר לנבחרת:  פינלנד, 56
מספר המשחקים הרב ביותר לשחקנית: שוודיה אנט בורייסון, 21
מספר הכיבושים הרב ביותר לשחקנית: שוודיה פיה סונדהאגה, 10
ראו גם

אליפות המדינות הנורדיות בכדורגל - לגברים
אלן אלטינוגלו

| --- | --- |

 לידה:  9 באוקטובר 1975 (בן 49) פריז, צרפת 
 מוקד פעילות:  צרפת 
 מקום לימודים:  הקונסרבטואר של פריז 
 סוגה:  מוזיקה קלאסית 
 שפה מועדפת:  צרפתית 
 בן או בת זוג:  Nora Gubisch 
 פרסים והוקרה:  אביר מסדר האמנויות והספרות (2014)  קצין מסדר האמנויות והספרות (2023) 
 www.alainaltinoglu.com
 פרופיל ב-IMDb
 
אלן אלטינוגלו (בצרפתית: Alain Altinoglu; נולד ב-9 באוקטובר 1975) הוא מנצח צרפתי ממוצא ארמני.
ביוגרפיה

אלטינוגלו, שנולד בפריז, למשפחה ארמנית שמקורה באיסטנבול, למד מוזיקה בקונסרבטואר של פריז. לאחר שסיים את לימודיו בקונסרבטוריון, הצטרף לסגל בית הספר והיה למנהל כיתת הניצוח שם ב-2014.
אלן אלטינוגלו הוא אחד המנצחים הראשונים שניצחו על הפקה המורכבת כולה או חלקית ממוזיקה אלקטרונית. בשנת 2006 הוא ניצח על התזמורת הסימפונית של מונטפלייה שהופיעה עם מפיק הטכנו הנודע ג'ף מילס. הופעה זו נחשבת להופעה יוצאת דופן, שבה משולבים מוזיקה קלאסית ומוזיקה אלקטרונית מודרנית בביצוע תזמורתי קצבי.
אלטינוגלו הופיע לראשונה כמנצח אורח בתיאטרון לה מונה שבבריסל בשנת 2011, וניצח על הפקה של סנדריון של ז'יל מאסנה. בספטמבר 2015, תיאטרון לה מונה הכריז על מינויו של אלטינוגלו למנהל המוזיקלי הבא שלו, החל מינואר 2016. בדצמבר 2019, תיאטרון לה מונה הודיע על הארכת החוזה של אלטינוגלו עד 2025.
באוגוסט 2019, אלטינוגלו ניצח לראשונה על תזמורת הרדיו של פרנקפורט. בדצמבר 2019, התזמורת הודיעה על מינויו של אלטינוגלו למנצח הראשי הבא שלה, החל בעונת 2021–2022, עם חוזה ראשוני של 3 עונות.
אלטינוגלו נשוי לזמרת המצו סופרן נורה גוביש.
אי-ספיקת מסתם אבי העורקים

| --- | --- |

תרשים המתאר את תחזרת הדם דרך מסתם אבי העורקים (החץ השמאלי) במקביל לזרימת הדם התקינה דרך המסתם הצניפי בעת הדיאסטולה
 תחום:  קרדיולוגיה 
 מיקום אנטומי:  מסתם אבי העורקים 
 קישורים ומאגרי מידע
 InfoMed:  הערך אי ספיקה במסתם הוותין, באתר InfoMed
 eMedicine:  150490 
 DiseasesDB:  829
 MeSH:  D001022
 MedlinePlus:  000179
 סיווגים
 ICD-10:  I06, I35, Q23.1
 ICD-11:  BB71 
 
אי-ספיקת מסתם אבי העורקים (באנגלית: Aortic valve insufficiency, ובראשי תיבות: AI), או תַּחְזֶרֶת וָתִינִית (Aortic valve regurgitation, ובראשי תיבות: AR), היא מחלת לב מסתמית שבה דולף במהלך הדיאסטולה – שלב ההרפיה והמילוי החדרי – מסתם אבי העורקים, המקשר בין החדר השמאלי של הלב לאבי העורקים. בצורתה החריפה מחלה זו מתפתחת במהירות ומתבטאת באי-ספיקת לב, אולם בצורתה הכרונית, השכיחה יותר, היא מתפתחת על פני שנים, והתסמינים בה ניכרים רק בשלביה המתקדמים. הסיבה להופעת אי-ספיקה של המסתם היא מחלה ראשונית במסתם עצמו או בשורש אבי העורקים, אשר גורמת לעיוות בצורתם של עלעלי המסתם או להרחבת פתחו, ובכך לדליפה שלו. בדיקת הבחירה לאבחנה של אי-ספיקת המסתם היא אקוקרדיוגרפיה, אשר מאפשרת לראות את הדליפה ולהעריך את חומרתה, ולעיתים אף לקבוע איזו מחלה ראשונית הובילה להתפתחותה. הטיפול המקובל באי-ספיקה של המסתם הוא ניתוח להחלפת המסתם, אשר מבוצע במקרים של אי-ספיקה חריפה או אי-ספיקה כרונית בדרגה קשה של המסתם אשר מלווה בתסמינים או בתפקוד ירוד של החדר השמאלי.
אפידמיולוגיה

שיעור ההימצאות של אי-ספיקת מסתם אבי העורקים אינו ידוע במדויק. מחקר אמריקני משנת 1999 בשם Framingham Heart Study מצא כי שיעור ההימצאות של אי-ספיקת מסתם אבי העורקים בכל דרגה שהיא באוכלוסייה הכללית עומד על 13% בקרב גברים ו-8.5% בקרב נשים, אולם פילוח לפי חומרה הראה כי שיעור ההימצאות של אי-ספיקה בדרגה בינונית ומעלה עומד על 0.5%. ההיארעות של אי-ספיקה של מסתם אבי העורקים עולה עם הגיל, כאשר השיא הוא בעשורים הרביעי עד השישי לחיים.
אטיולוגיה

אי-ספיקה של מסתם אבי העורקים יכולה לנבוע ממחלה ראשונית של המסתם או ממחלה ראשונית המערבת את שורש אבי העורקים, ואלה מתחלקים ביחס שווה. בעוד מחלות ראשוניות של מסתם אבי העורקים גורמות לעיוות בצורתו של המסתם, מחלות ראשוניות של שורש אבי העורקים גורמות להרחבת טבעת המסתם. שני מצבים אלו עלולים לפגוע ביכולתו של המסתם להיסגר, ובכך להביא לדליפתו.
עם הסיבות הנפוצות להתפתחות המחלה נמנות: התרחבות אידיופתית של אבי העורקים, פגמים מולדים במבנה מסתם אבי העורקים כגון מסתם דו-פסיגי או מסתם מחורר, שינויים ניווניים במסתם כגון הסתיידויות, קדחת שיגרונית, אנדוקרדיטיס זיהומית, יתר לחץ דם, ניוון מיקסומטי, בתירה של אבי העורקים העולה ומחלות רקמת חיבור כתסמונת מרפן. השינויים הניווניים, הן בשורש אבי העורקים והן במסתם, והפגמים המולדים הם כיום הסיבה העיקרית להתפתחות אי-ספיקה של מסתם אבי העורקים בעולם המערבי. הקדחת השיגרונית, העלולה לגרום להתעבות של המסתם ולעיוות בצורתו, גורמת לרוב גם לפגמים במסתם הצניפי, ובעבר הייתה הסיבה המובילה להתפתחות אי-ספיקה של המסתם.
סיבות פחות שכיחות לאי-ספיקה של המסתם כוללות: חבלה במסתם, דלקת חוליות מקשחת, עגבת, מחלות פרקים כגון דלקת מפרקים שיגרונית ודלקת מפרקים ראקטיבית, מחלות רקמת חיבור נוספות כגון פרכת ותסמונת אהלרס-דנלוס, דלקות כלי דם כגון דלקת עורקים עם תאי ענק, היצרות תת-ותינית ופגם במחיצה הבין-חדרית הגורם לצניחה של אחד מפסיגי המסתם.
מבין הגורמים שלעיל, אי-ספיקה חריפה של המסתם נגרמת בעיקר מאנדוקרדיטיס זיהומית, בתירת אבי העורקים או חבלה קהה בחזה. יתר הגורמים מובילים לאי-ספיקה כרונית של המסתם.
פתוגנזה > רקע פיזיולוגי

מסתם אבי העורקים, המפריד בין החדר השמאלי של הלב לאבי העורקים, נפתח באופן תקין לאחר שבהתכווצות החדר – הסיסטולה – לחץ הדם בחדר עולה על הלחץ שבאבי העורקים. משמשתווים הלחצים בחדר ובאבי העורקים, נסגר המסתם ומתחילה הרפיית החדר – הדיאסטולה. נפח הדם המוזרם מן החדר לאבי העורקים נקרא נפח פעימה, והיחס בינו לבין הנפח בסוף הדיאסטולה מוגדר כמקטע הפליטה, מדד שמשמש להערכת תפקוד החדר השמאלי. באופן תקין, מקטע הפליטה נע בטווח של 50%–70%.
פתוגנזה > אי-ספיקה חריפה

באי-ספיקה חריפה של המסתם, החדר השמאלי מקבל תוך זמן קצר נפח גדול של דם הדולף אליו דרך מסתם אבי העורקים. אולם, החדר אינו מספיק לפצות בהתרחבות ובהיפרטרופיה על העלייה הפתאומית בנפח הדם שנשאר בו, דבר אשר גורר עלייה חדה בלחץ הדם הסוף-דיאסטולי בחדר ובלחץ הדם בעלייה השמאלית. יכולת החדר לדחוף את הדם קדימה יורדת, למרות העלייה בקצב פעימות הלב, ומתפתחת עד מהרה בצקת ריאות, ולעיתים אף הלם לבבי. בחולים עם היפרטרופיה של החדר השמאלי, למשל בעקבות יתר לחץ דם ממושך והיצרות מסתם אבי העורקים, הפגיעה ההמודינמית בולטת עוד יותר מאחר שהיענות החדר גם כך נמוכה.
מלבד בצקת הריאות, בשל התקרבות הלחץ הסוף-דיאסטולי בחדר ללחצים הדיאסטוליים של אבי העורקים והעורקים הכליליים, פוחתת זרימת הדם אל העורקים הכליליים, וכפועל יוצא פוחתת גם אספקת הדם לתת-פנים הלב (סובאנדוקרדיום), הרקמה הרחוקה ביותר בשרשרת אספקת הדם ללב. דבר זה, בשילוב עם קצב הלב המהיר שמגביר את דרישת החמצן של הלב, עלול להוביל לאיסכמיה ולאוטם שריר הלב.
פתוגנזה > אי-ספיקה כרונית

באי-ספיקה כרונית של המסתם דליפת הדם דרך המסתם מעמיסה בהדרגה יותר דם על החדר בכל פעימה. החדר, מנגד, מפצה על כך בהגדלת נפחו ובהיפרטרופיה, תוך שמירה על תפקוד בטווח התקין, אולם, אף שפיצוי זה יכול להחזיק במשך עשרות שנים, בשלב מתקדם אין בו די, ותפקוד החדר השמאלי נפגע. הדבר מתבטא אז בירידה משמעותית בלחץ הדם הדיאסטולי ובלב גדול, ששוקל לעיתים יותר מקילוגרם ונקרא בלטינית cor bovinum (לב פרה). לחץ הדם הדיאסטולי המתגבר בחדר השמאלי בעקבות הדליפה גורם לסגירה מוקדמת של המסתם הצניפי ולעלייה בלחץ הדם בעלייה השמאלית. כך, במקרים חמורים של אי-ספיקת המסתם יתפתח יתר לחץ דם ריאתי. יתרה מזאת, הלב ההיפרטרופי מתקשה להתכווץ וצורך יותר דם. ייתכן שבשל דרישת הדם המוגברת של הלב, יחד עם הקושי של הלב להזרים דם קדימה במחזור הדם, תתפתח מחלת לב איסכמית.
תסמינים וסימנים

חולים עם אי-ספיקה חריפה של מסתם אבי העורקים יתייצגו לעיתים קרובות עם חולשה וקוצר נשימה חמור. בבדיקה גופנית הם ייראו במצב כללי ירוד, עם כיחלון וטכיקרדיה, ולעיתים ניתן יהיה לזהות בהם סימנים של גודש ריאתי ובצקת ריאות. לעומת זאת, חולים עם אי-ספיקה כרונית של מסתם אבי העורקים יכולים לחיות במשך שנים ללא תסמינים, עד אשר המחלה מחמירה דיה ונותנת אותותיה. התלונה הנפוצה ביותר היא קוצר נשימה, תחילה במאמץ ואחר כך גם במנוחה, לרבות קוצר נשימה בשכיבה והתקפי קוצר נשימה ליליים, אולם עוד קודם לכן החולים יכולים להתלונן על פעמת. כמו כן, החולים יכולים להתלונן על תעוקת לב, אף ללא רקע של מחלת לב איסכמית, ובשלבים מאוחרים יותר יכולות להופיע גם בצקות היקפיות.
אי-ספיקה כרונית של מסתם אבי העורקים מובילה לירידה בלחץ הדם הדיאסטולי אל מתחת ל-60 מ"מ כספית ולהגדלה של לחץ הדופק למעל 100 מ"מ כספית, הגדלה שאינה ניכרת בצורתה החריפה של המחלה ועלולה להוביל להערכת חסר של הדליפה. בחולים צעירים עם אי-ספיקה כרונית לחץ הדופק גדל במידה קטנה יותר. כתוצאה מלחץ הדופק הגבוה ניכר בקרב החולים הכרוניים סימן בולט של דופק הולם המורגש בעורקים ההיקפיים. סימן זה של הלמות הדופק מקבל ביטויים שונים באיברי הגוף אשר זכו לכינויים אפונימיים לא מעטים. חלקם מוצגים בטבלה להלן:
| סימן | נקרא על שם | פירוט |
| --- | --- | --- |
| סימן בקר | אוטו היינריך אנוך בקר | פעימות של עורקי הרשתית |
| דופק קוריגן או דופק הלם מים על שם ווטסון | דומיניק קוריגן ותומאס ווטסון | התנפחות מהירה ולאחריה קריסה מידית של עורק היקפי |
| סימן דה מיסה | אלפרד דה מיסה | תנודת הראש עם כל פעימת דופק |
| סימן מילר | פרידריך פון מילר | פעימות של הענבל |
| סימן קווינקה | היינריך קווינקה | פעימות של מיטת הציפורן בעת לחיצה קלה על הציפורן, אשר נראות כהסמקה והחוורה של מיטת הציפורן |
| סימן טראובה | לודוויג טראובה | קולות דמויי ירייה סיסטוליים ודיאסטוליים בהאזנה במסכת מעל עורק הירך |
| סימן דורוזייה | פול לואי דורוזייה | אוושה סיסטולית מעל עורק הירך בהאזנה במסכת בעת לחיצה במקום מקורב לעומת מקום ההאזנה, ומנגד, אוושה דיאסטולית מעל עורק זה בעת לחיצה במקום המרוחק לעומת מקום ההאזנה |
בניגוד לאי-ספיקה חריפה שבה הולם חוד הלב אינו מוסט או רחב במישוש, באי-ספיקה כרונית נמושה הגדלה של החדר השמאלי של הלב תחת עצם החזה והצלעות, והולם חוד הלב נמוש בכיוון מטה ואל בית השחי, אם כי הוא יכול גם להימוש בצורה מפושטת. בהאזנה לקולות הלב, אי-ספיקה חריפה תתאפיין בקול ראשון חלש אך קול חזק של סגירת מסתם עורק הריאה (P2) וכן בקול שלישי ורביעי. באי-ספיקה כרונית קול הסגירה של המסתם (A2) אינו נשמע כאשר המחלה הראשונית היא במסתם, אולם הוא נשמע תקין או מעט מודגש כאשר המחלה הראשונית היא בשורש אבי העורקים. באשר לאוושות, באי-ספיקה כרונית ניתן לשמוע אוושה דיאסטולית נושפת בתדר גבוה שמהלכה הולך ונחלש (דקרשנדו). האוושה נשמעת באופן החזק ביותר בגבול השמאלי של עצם החזה, לאחר נשיפה, כאשר החולה רוכן לפנים. ככל שהדליפה חמורה יותר, כך האוושה ממושכת יותר וחזקה יותר. כמו כן, מעל חוד הלב ניתן לשמוע רשרוש אמצע-דיאסטולי או סוף-דיאסטולי הנקרא אוושת אוסטין פלינט. רשרוש זה נוצר בשל זרימת דם לאחור המתנגשת בעלעל הקדמי של המסתם הצניפי. לעומת זאת, באי-ספיקה חריפה נשמעת אוושה דיאסטולית מוקדמת קצרה בתדר נמוך. אוושת אוסטין-פלינט גם כן נשמעת באי-ספיקה חריפה, אולם היא קצרה ונפסקת כשהלחץ בחדר השמאלי בדיאסטולה עולה על זה שבעלייה השמאלית.